Langar þig að upplifa siglingar , kanna strendur og læra um arfleifð sjóferða ? Á námskeiðinu ræður samfélag staðarins tilhögun námsins og við beitum reynslunámi þar sem nemendur upplifa „ siglingar , strönd og arfleifð sjóferða “ . Í staðartengdri útimenntun er unnið með námsferli sem grundvallað er á upplifun af sögum sem eiga rætur að rekja til ákveðins staðar ; einstökum sögulegum staðreyndum , umhverfi , menningu , efnahag , bókmenntum og listum staðarins . Markmið námskeiðsins er að þátttakendur upplifi staðinn með öllum sínum skynfærunum og öðlist þannig tengsl við staðinn sem verða grunnur að þekkingarleit . Með því að tengjast staðnum og bregðast við honum þroska nemendur með sér dýpri skilning á einkennum staðarins , virðingu og vitund um hann . Gengið verður og siglt um undraheim staðarins , inn í fornar og nýjar sögur hans og nemendur velta fyrir sér framtíð staðarins . Með þennan nýja skilning og viðmið að leiðarljósi munu nemendur kanna með fjölbreyttum hætti ýmis alþjóðleg vandamál , rétt umhverfisins , sjálfbærni og félagslegt réttlæti staðarins ? Nemendur eru hvattir til að beina sjónum sínum að samfélagi , sögum , menningu og hagsmunahópum og munu ýmsir sérfróðir aðilar taka þátt í kennslu á námskeiðinu ásamt kennurum . Nemendur upplifa staðartengda uppeldisfræði ( e. pedagogy of place ) bæði úti og inni að eigin raun og geta með því beitt henni í lífi og starfi . „ Að mínu mati var þetta námskeið alveg frábært og mér fannst kennarar nálgast viðfangsefnið vel og leyfa okkur að upplifa , njóta og hugsa án þess að drekkja okkur í fræðigreinum og fyrirlestrum . Þetta er sú kennsluaðferð sem ég tel að þurfi til þess að staðurinn verði útgangspunkturinn en því miður finnst mér HÍ stundum vera að reyna að kenna mismunandi kennsluhætti en kenna svo sjálfir allt í fyrirlestrum , prófum og ritgerðum , þess vegna voru væntingar ekki miklar fyrir þetta námskeið . Það stendur uppúr að hafa fengið að upplifa , njóta og fræðast af kennurum og samnemendum og það er þessi neisti sem við viljum koma áfram til nemenda okkar . Ég hlakka til að fara á framhaldsnámskeiðið “ „ Ný reynsla sem ég hefði alls ekki gert sjálf . Er þakklát fyrir að hafa tekið þátt “ Námskeiðið fer fram í Reykjavík dagana 7 , 8. , 9. , 12. , 13. og 14. ágúst 2019 og miðað er við kennslu allan daginn . Gist verður eina nótt , líklega 13. - 14. ágúst . Við munum m.a. sigla á Fossvoginum , fara í Viðey og kynnast áhugaverðum stöðum í borginni . Nemendur við Háskóla Íslands skrá sig á námskeiðið með því að senda tölvupóst á menntavisindasvid@hi.is og geta þess hvaða námskeið þeir hafa ætla að skrá sig á . Fagfólk á vettvangi getur tekið námskeiðið sem opið námskeið og skráð sig hér . Nánari upplýsingar um námskeiðið og skráningu veitir Jakob F. Þorsteinsson jakobf@hi.is Námskeiðið hefur verið þróað í samstarfi Háskóla Íslands og Outdoor Learning teymisins í Plymouth Marjon University í Bretlandi og er stutt af Vatnasportmiðstöðinni Siglunesi , Sjóminjasafni Reykjavíkur , Sjávarklasanun og Vitafélaginu . Á námskeiðinu vinna þátttakendur tvö verkefni sem tengjast fagmennsku , lífi og starfi . Verkefnið er í tveim hlutum sem gerir kröfur til nemenda um sjálfstæða vinnubrögð sem felast í lestri , rannsókn , hugsun , ígrundun og ritun . I ) Rannsóknarritgerð . Veldu og rannsakaðu eitt þema eða viðfangsefni sem getur t.d. fjallað félagslega og menningarsögulega um Reykjavík ( eða annan stað ) og tengsl við siglingar , strönd , strandmenningu og arfleifð sjóferða . Rannsókn getur falið t.d. í sér að vinna með gögn frá þeim söfnum sem við höfum kynnt okkur , taka viðtal við fólk sem hefur sérstaka innsýn í viðfangsefnið sem er verið að rannsaka eða gera vettvangsathugun . II ) Greinandi úttekt á reynslunni Hugsaðu um persónulega reynslu þína námskeiðinu og tengsl þín við t.d. siglingar , strönd , strandmenningu , arfleifð sjóferða eða annað sem hefur vakið athygli þína . Verkefninu er ætlað að gefa nemendum tækifæri til þess að skoða á gagnrýnin hátt það ferli og áskoranir sem mætt er í námskeiðinu og skráð hafa verið í dagbók ( eða með öðrum hætti ) og setja í samhengi við fyrri reynslu og lesefni námskeiðsins . Skoða á gagnrýnin hátt líðan , tilfinningar og hugsanir og setja í merkingarbært samhengi . Tengja skrifin við fyrri reynslu og tjá sig um það á skapandi hátt ( skriflega eða í myndformi ) .